Boererate.com: Noodhulp: Ingeduikte borskas
Noodhulp: Ingeduikte borskas
Jy kan dalk op ’n ongelukstoneel afkom en iemand kry met ’’n ingeduikte borskas. Behandel soos volg:
1. Ondersteun die beseerde deel van die persoon se ribbekas met jou hand.
2. Help dan die persoon tot in ’n halfsittende posisie en laat die persoon oorleun na die beseerde kant, terwyl jy die kop en skouers ondersteun.
3. Immobiliseer die borskas deur ’n ondersteunende kussing van sagte materiaal te maak en oor die beseerde deel te plaas. Plaas die arm aan die beseerde kant oor die kussing en ondersteun dit met ’n opligverband. Plaas nou ’n hangverband oor die verband en om die liggaam en maak dit aan die gesonde kant van die borskas vas. As jy nie ’n verband het nie, gebruik ’n serp of iemand se gordel.
4. Maak enige stywe klere om die nek en middel los.
5. Indien die persoon bewusteloos raak, plaas hom / haar in die herstelposisie met die gesonde kant na bo.
6. So ’n persoon moet sodra moontlik by ’n hospitaal kom.